**Anexa 1: Definițiile** **indicatorilor de realizare și rezultat**

| **Cod** | **Denumite indicator** | **Unitate de măsură** | **Tip indicatori** | **Regiune de dezvoltare** | **Definiția indicatorului** |
| --- | --- | --- | --- | --- | --- |
| **Instrumente de lucru** | | | | | |
| **02PSO2** | **Numărul de instrumente/ mecanisme sprijinite pentru a fi elaborate/ revizuite**  **NB.** La nivelul cererii de finanțare beneficiarul este obligat să stabilească țintă pentru indicatorul **02PSO2**.  Pentru acest indicator, vor fi stabilite ținte EXCLUSIV pentru regiunile mai puțin dezvoltate | instrumente/ mecanisme | **Indicator specific de realizare** | Regiuni mai puțin dezvoltate | **DEFINIȚIE**  Acest indicator reprezintă numărul de *instrumente/ proceduri/ mecanisme* etc. care au fost elaborate/ revizuite/ actualizate ca urmare a sprijinului oferit în cadrul proiectului finanțat în cadrul din PS în contextul obiectivului specific ESO4.11. -prioritatea 3  **EXPLICAŢIILE TERMENILOR:**  *„Instrumente / mecanisme”:* în contextul Programului Sănătate/ prezentului apel de proiecte – se referă la[[1]](#footnote-1):   * **Instrumente de lucru:**   + *protocol / proceduri operaționale privind diagnosticul și tratamentul pacienților critici cu afecțiuni vasculare cerebrale acute* *pentru care sunt disponibile în prezent proceduri intervenționale de tratament* (AVC ischemice acute și hemoragie subarahnoidiană)   + *protocoale pentru diagnosticul etiopatogenic, tratamentul acut, prevenția secundară și neurorecuperarea precoce a AVC ischemice* *constituite și tranzitorii, a hemoragiei cerebrale și a hemoragiei subarahnoidiene, pe baza ghidurilor terapeutice actuale;*   + *Registrul Național de Tratament Intervențional al AVC acute* *actualizat cu rubricile aferente timpului pre-spital în vederea analizării timpului de răspuns în cazurile în care sunt implicați pacienții critici cu patologie vasculară cerebrală acută;*   + Curriculum program de formare pentru asistenți medicali și medici din secțiile de neurologie   + Curriculum pentru programul de formare dedicat asistenților medicali și medicilor care lucrează la serviciile publice de ambulanță/ SMURD;   + Curriculum pentru programul de formare dedicat asistenților medicali din unitățile primiri urgențe;   + Curriculum pentru programul de formare dedicat medicilor din unitățile primiri urgențe;   + Alte instrumente de lucru *(ex. ghiduri/ proceduri/ protocoale etc.)*   *Sursa:* Program Sănătate – Ghidul solicitantului  **RAPORTARE**  Indicatorul se raportează la următorul raport de progres, după elaborarea/ revizuirea instrumentului/ mecanismului respectiv |
| **Formare profesională continuă/ instruire profesională** | | | | | |
| **EECO01** | **Numărul total de participanți**  Pentru indicatorul **EECO01** ținta minimă obligatorie la nivel de proiect este de **600 persoane** *(eligibilitate proiect)*  **NB.** La nivelul cererii de finanțare beneficiarul este obligat să stabilească țintă pentru indicatorul **EECO01** | persoane | Indicator comun de realizare | Regiuni mai puțin dezvoltate  Mai dezvoltate | **DEFINIȚIE**  Acest indicator reprezintă numărul total de persoane care participă/ beneficiază de sprijin oferit în contextul a cel puțin uneia dintre următoarele sub-activități 1.1., 1.2., 2.1., 2.2., 2.3., 2.4., 2.5., 2.6. prin sprijinul direct oferit în cadrul proiectului finanțat în contextul obiectivului specific ESO4.11. și care la data intrării în proiectul FSE+ îndeplinesc CUMULATIV următoarele cerințe:   1. a. fac parte din cel puțin una din următoarele categorii:  * **\* personal din unități sanitare publice care tratează pacienți critici** (ex. cu patologie vasculară cerebrală acută, etc); * **\* personal implicat în furnizarea/ implementarea de măsuri adresate pacientului critic;**   **și**   1. b. desfășoară activitate ca medic sau asistent medical fie într-o unitate sanitară publică, inclusiv în unitate de primiri urgențe, fie la un serviciu public de ambulanță/ SMURD în baza unui contract de muncă (perioadă determinată sau nedeterminată).   „**Data intrării în operațiunea FSE”** reprezintă data la care persoana a beneficiat prima dată de sprijinul oferit prin proiect.  ***Sursa****:* *Anexa D – Orientare practică privind colectarea şi validarea datelor din orientările Comisiei Europene*  **MODALITATE DE CALCUL/ RAPORTARE**   1. Raportarea datelor privind indicatorii pentru participanți se transmit numai atunci când sunt disponibile toate datele cerute la punctul 1.1 din anexa I a Regulamentului FSE+ nr. 1057/2021 referitoare la participantul respectiv; instrucțiuni privind raportarea acestor date se regăsesc în **Anexa 3: Raportare date participanți** 2. Raportarea datelor pe tip de regiune de dezvoltare (regiune mai puțin dezvoltată/ regiune mai dezvoltată) se va realiza prin raportare la locul unde se află *cabinetul de medicină de familie* sau *unitatea sanitară publică* *în care își desfășoară activitatea* și cu care are încheiat un contract de muncă (perioadă determinată sau nedeterminată) și NU funcție de locul unde se furnizează programul de formare; 3. În situația în care o persoană a beneficiat de sprijin în contextul mai multor subactivități (1.1., 1.2., 2.1., 2.2., 2.3., 2.4., 2.5., 2.6.) se va cuantifica o singură dată, în cadrul primei sub activități la care a participat. |
| **02PSR1** | **Numărul de instrumente/ mecanisme aprobate/ implementate/ operaționalizate**  **NB. La nivelul cererii de finanțare beneficiarul este obligat să stabilească țintă pentru indicatorul 02PSR1.**  **Pentru acest indicator, vor fi stabilite ținte EXCLUSIV pentru regiunile mai puțin dezvoltate** | instrumente/ mecanisme | Indicator specific de rezultat | Regiuni mai puțin dezvoltate | **DEFINIȚIE**  Acest indicator reprezintă numărul de instrumente/ mecanisme etc. validate și utilizate, urmare a sprijinului de care a beneficiat în cadrul prezentului apel finanțat în cadrul obiectivului specific ESO4.11. -prioritatea 3  **EXPLICAŢIILE TERMENILOR:**  „*Instrumente / mecanisme* în contextul prezentului apel de proiecte finanțat din Programul Sănătate/ – se referă la[[2]](#footnote-2):   * + *protocol / proceduri operaționale privind diagnosticul și tratamentul pacienților critici cu afecțiuni vasculare cerebrale acute* *pentru care sunt disponibile în prezent proceduri intervenționale de tratament* (AVC ischemice acute și hemoragie subarahnoidiană)   + *protocoale pentru diagnosticul etiopatogenic, tratamentul acut, prevenția secundară și neurorecuperarea precoce a AVC ischemice* *constituite și tranzitorii, a hemoragiei cerebrale și a hemoragiei subarahnoidiene, pe baza ghidurilor terapeutice actuale;*   + *Registrul Național de Tratament Intervențional al AVC acute* *actualizat cu rubricile aferente timpului pre-spital în vederea analizării timpului de răspuns în cazurile în care sunt implicați pacienții critici cu patologie vasculară cerebrală acută;*   + Curriculum program de formare pentru asistenți medicali și medici din secțiile de neurologie   + Curriculum pentru programul de formare dedicat asistenților medicali și medicilor care lucrează la serviciile publice de ambulanță/ SMURD;   + Curriculum pentru programul de formare dedicat asistenților medicali din unitățile primiri urgențe;   + Curriculum pentru programul de formare dedicat medicilor din unitățile primiri urgențe;   + Alte instrumente de lucru *(ex. ghiduri/ proceduri/ protocoale etc.)*   „aprobate”: se referă la *instrumente/ mecanisme* etc. care au fost aprobate/ avizate de o *instituție/ structură* / entitate etc care are responsabilități/ autoritate în domeniu.  „*implementate/ operaționalizate*”: se referă la instrumente/ mecanisme etc. utilizate activitatea de furnizare a/ implementare a de măsuri adresate pacientului critic – AVC sau în tratamentul pacienților critici cu patologie vascular cerebral acută  **RAPORTARE**   * Indicatorul se raportează la următorul raport de progres, după aprobarea/implementarea sau operaționalizarea instrumentului/mecanismului respectiv * Indicatorul se raportează exclusiv pe regiune mai puțin dezvoltată |
| **EECR03** | **Participanți care obțin o calificare la încetarea calității de participant**    Pentru intervențiile finanțate din obiectivului specific ESO4.11., ținta minimă pentru indicatorul **EECR03** este 90% din ținta indicatorului de realizare EECO01 | Număr de persoane | Indicator comun de rezultat imediat | Regiuni mai puțin dezvoltate  Mai dezvoltate | **DEFINIȚIE**  Acest indicator reprezintă numărul de persoane din grupul țintă[[3]](#footnote-3) care **la încetarea calității de participant** ca urmare a participării la activitatea de formare organizată în contextul cel puțin uneia din subactivitățile 2.2-2.6 conform secțiunii *5.2.2. Activități eligibile din prezentul Ghid al Solicitantului,* au obținut un certificat pentru un curs creditat cu puncte EMC. În cazul acestui indicator vor fi avute în vedere certificatele de absolvire/ participare cu recunoaștere la nivelul entității care furnizează programul de formare. În mod obligatoriu, toate programele de formare vor acorda participanților, la emiterea certificatului de absolvire/participare, **puncte de educație medicală continua (EMC).**  **EXPLICAŢIILE TERMENILOR:**  **Calificare** înseamnă un rezultat formal al unui proces de evaluare și de validare, care este obținut atunci când un organism competent stabilește că o persoană a obținut rezultate ca urmare a învățării la anumite standarde.  *Sursa: Comisia Europeană, Cadrul european al calificărilor*  Pentru ca o persoană să fie contabilizată la indicatorul de realizare EECO01, aceasta trebuie să participe și să finalizeze programul de formare profesională organizat în contextul uneia dintre subactivitățile:   * Sub-activitatea 2.2. *Organizarea și derularea unui program de formare în vederea obținerii atestatului de studii complementare în neurologie intervențională nivel I și II;* * Sub-activitatea 2.3.*Organizarea și derularea unui program de formare pentru personalul medical din secțiile de neurologie;* * Sub-activitatea 2.4. *Organizarea și derularea unui program de formare pentru asistenți medicali și medici din serviciile publice de ambulanță / SMURD;* * Sub-activitatea 2.5. *Organizarea și derularea unui program pentru asistenți medicali din unitățile primiri urgențe;* * Sub-activitatea 2.6. *Organizarea și derularea unui program pentru medici din unitățile primiri urgențe.*   În contextul acestui indicator, se vor cuantifica în mod obligatoriu numai cursurile care sunt creditate cu puncte EMC pentru medici și asistenți medicali conform definițiilor din cadrul legislativ național aplicabil.  **EXPLICAŢIILE TERMENILOR:**  **Educația medicală continuă** reprezintă totalitatea activităților de pregătire teoretică și/sau practică planificate în vederea menținerii și îmbunătățirii nivelului de cunoștințe, de abilități și aptitudini necesare creșterii calității serviciilor medicale prestate și a nivelului de performanță.  **Educația Medicală Continuă** (EMC) este o obligație legală a tuturor profesioniștilor din sănătate (*medici, biologi, chimiști, biochimiști, asistenți medicali* ș.a.). Educația medicală continuă presupune implicarea în diferite activități pe tot parcursul vieții. Acestea pot avea loc în afara programului de lucru și pot viza îndeplinirea anumitor condiții pentru a obține creditele de care ai nevoie. Acestea sunt necesare pentru a atinge punctajul minim EMC care îți garantează dreptul de practică medicală.   1. **Punctajul EMC pentru medici**   În urma Deciziei Colegiului Medicilor din România din 2018, toți medicii care profesează trebuie să acumuleze un punctaj minim de 200 de credite EMC în 5 ani, din momentul în care se înscriu în CMR (Art. 4, alin. 1).  Pentru a asigura continuitatea în activitate, se cere obținerea a minimum 25 de credite EMC/an.  Pe lângă faptul că medicii au obligația de a ține evidența propriilor punctaje EMC, există și alte câteva condiții pe care trebuie să le îndeplinească (tot pe baza normelor CMR):   * Participarea la activitățile de EMC formale sau nonformale trebuie să fie preponderent în domeniul de specialitate; * Maximum o treime din punctajul minim poate proveni din activități educaționale din alte domenii medicale decât specialitatea de bază; * Minimum o treime din creditele EMC necesare trebuie să fie reprezentată de participări la cursuri.   **Sursa:**   * Legea 95/2006 privind reforma în domeniul sănătății * Decizia 12/2018 a Consiliului național al Colegiului Medicilor din România privind reglementarea sistemului național de educație medicală continuă, a criteriilor şi normelor de acreditare a furnizorilor de educație medicală continuă, precum şi a sistemului procedural de evaluare şi creditare a activităților de educație medicală continuă adresate medicilor  1. **Punctajul EMC pentru asistenți medicali și moașe**   Asistenții medicali generaliști, moașele și asistenții medicali din țară care sunt angajați în sistemul sanitar trebuie să întrunească un punctaj EMC de minimum 30 de credite în anul anterior celui pentru care se eliberează avizul de exercitare a profesiei.  **Sursa:**   * Ordonanța de Urgență a Guvernului nr. 144 /2008 *privind exercitarea profesiei de asistent medical generalist, a profesiei de moașă şi a profesiei de asistent medical, precum şi organizarea şi funcționarea Ordinului Asistenților Medicali Generaliști, Moașelor şi Asistenților Medicali din România* * Hotărârea OAMM nr. 10/2021 din 23 martie 2021 pentru aprobarea Normelor de creditare a formelor de educație medicală continuă   **„Data intrării în operațiunea FSE+”** reprezintă data la care persoana a beneficiat prima dată de sprijinul oferit prin proiect.  **Sursa**: *Anexa D – Orientare practică privind colectarea şi validarea datelor din orientările Comisiei Europene*  **RAPORTARE**  **Aspecte generale**   * Raportarea datelor privind indicatorii pentru participanți se transmit numai atunci când sunt disponibile toate datele cerute la punctul 1.1 din anexa I a Regulamentului FSE+ nr. 1057/2021 referitoare la participantul respectiv; instrucțiuni privind raportarea acestor date se regăsesc în **Anexa 3: Raportare date participanți** * Raportarea datelor pe tip de regiune de dezvoltare (regiune mai puțin dezvoltată/ regiune mai dezvoltată) se va realiza prin raportare la locul unde se află cabinetul de medicină de familie sau unitatea sanitară publică în care își desfășoară activitatea și cu care are încheiat un contract de muncă (perioadă determinată sau nedeterminată   Atenție! Pe parcursul derulării proiectului, beneficiarii se asigură de respectarea de prevederile art. 20 din Regulamentul FSE nr. 1304/2013[[4]](#footnote-4).  **”Încetarea calității de participant”** reprezintă data la care persoana părăsește intervenția (prin finalizarea programului de formare sau prin abandonarea participării la programul de formare)  ***Sursa****:* *Anexa D – Orientare practică privind colectarea şi validarea datelor din orientările Comisiei Europene*  **RAPORTARE**  **Aspecte generale**   * Raportarea datelor pe tip de regiune de dezvoltare (regiune mai puțin dezvoltată/ regiune mai dezvoltată) se va realiza prin raportare la modul în care a fost încadrat participantul la intrarea în operațiune * Raportarea datelor privind indicatorul de rezultat pentru participanți se transmit:   + La maximum 4 săptămâni de la ieșirea din intervenție care poate însemna: finalizarea programului de formare de către participant sau de la părăsirea programului de formare.   + În situația in care un participant participa la mai multe programe de formare în cadrul proiectului – ex program de formare și stagiu de practică se va declara ultima dată de la ieșirea din intervenție * Instrucțiuni privind raportarea acestor date se regăsesc în ***Anexa 3: Raportare date participanți*** * Informații relevante pentru raportare: * numărul participanților care obțin o calificare la încetarea calității de participant nu ar trebui să fie mai mare decât numărul total de participanți; * rezultatele raportate în cadrul indicatorilor de **rezultat imediat** trebuie să se manifeste și să fie înregistrate în intervalul de timp dintre ziua în care persoana părăsește operațiunea sprijinită (data ieșirii) și cele **patru săptămâni care urmează acestui eveniment**. Rezultatele care apar, de exemplu la **cinci săptămâni după plecare**, nu se înregistrează la indicatorii de rezultat imediat. În cazul în care, în cursul acestei perioade de referință "*în termen de patru săptămâni*" de la părăsirea intervenției, apar mai multe evenimente care au un impact asupra statutului participantului pe piața forței de muncă, ar trebui înregistrat un singur eveniment, iar cel mai recent dintre acestea ar trebui să aibă prioritate și să devină rezultatul raportat. În ceea ce privește indicatorul *"participanți în educație/ formare la încetarea calității de participant*", nu este exclus ca participanții să urmeze o educație sau o formare în cadrul unei operațiuni separate, finanțată, de asemenea, de FSE+. Același lucru este valabil și pentru participanții la ocuparea forței de muncă. * având în vedere înregistrarea rezultatelor imediate, nu trebuie făcută nicio diferență între participanții care finalizează intervenția și cei care pleacă mai devreme în orice moment. Intervalul de timp de patru săptămâni permite urmărirea "*neprezentărilor*" în timpul ultimei sesiuni. Dacă un participant părăsește o operațiune, dar revine la o dată ulterioară la aceeași operațiune, există încă o singură înregistrare de participare. În acest caz, fișa de participare existentă ar trebui actualizată. Data de începere și informațiile referitoare la indicatorii de realizare ai acestei fișe de participare ar trebui să se refere întotdeauna la prima participare și, prin urmare, informațiile nu fie modificate la reintrarea în operațiune/ proiect. După a doua participare, data plecării și datele referitoare la indicatorii de rezultat ar trebui actualizate pentru a reflecta situația de la ieșirea finală. Revizuirile înregistrărilor privind participarea individuală vor trebui să se reflecte până la indicatorii de rezultat agregat relevanți. Dacă primul rezultat a fost deja raportat, următoarea transmitere de date ar trebui să reflecte datele actualizate.   <https://ec.europa.eu/sfc/system/files/documents/documents/toolbox-october-2021_0.pdf> |

1. au titlu de exemplificare, nu exhaustiv [↑](#footnote-ref-1)
2. [↑](#footnote-ref-2)
3. şi care la data intrării în proiectul finanțat din FSE+ îndeplineau cumulativ criteriile menționate la indicatorul de realizare EECO01. [↑](#footnote-ref-3)
4. <http://eur-lex.europa.eu/legal-content/RO/TXT/PDF/?uri=CELEX:32013R1304&from=RO> [↑](#footnote-ref-4)